Накрываючы стол у гэтыя тры вечары, абавязкова трэба паставіць прыбор для дзядоў, які і ёсць запрашэнне продкаў у госці. А можна і паклікаць: “Прыходзьце, дзяды, куццю есці”. На талерку ў час трапезы накласці куцці, а талерку пакінуць на стале на ўсю ноч ці вынесці ў сенцы для вольнага доступу ўсіх жадаючых дзядоў. Калі за ноч куцця пад’ядалася, радаваліся – значыць, продкі не пакрыўдзіліся. Рэшту ж аддавалі жывёле.